CELEX: 32009R0317
Language: et
Date: 2009-04-17 00:00:00
Title: Komisjoni määrus (EÜ) nr 317/2009, 17. aprill 2009 , millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I lisa

18.4.2009   
            
            
               ET
            
            
               Euroopa Liidu Teataja
            
            
               L 100/6
            
         
      KOMISJONI MÄÄRUS (EÜ) nr 317/2009,
   17. aprill 2009,
   millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I lisa
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, (1) eriti selle artiklit 3,
   ning arvestades järgmist:
   
               (1)
            
            
               Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act – CDSOA) kooskõlla oma WTO lepingute järgsete kohustustega, kehtestati määrusega (EÜ) nr 673/2005 teatavate Ameerika Ühendriikidest pärit toodete impordi suhtes 15protsendiline täiendav väärtuseline tollimaks alates 1. maist 2005. Vastavalt WTO loale peatada tariifsete soodustuste kohaldamine Ameerika Ühendriikide suhtes kohandab komisjon igal aastal peatamise ulatust vastavalt sellele, mil määral on CDSOA põhjustanud ühenduse soodustuste olematuks muutmist või vähendamist.
            
         
               (2)
            
            
               Kõige hilisem aasta, mille puhul on andmeid kogutud dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta, on 2008. eelarveaasta (1. oktoobrist 2007 kuni 30. septembrini 2008). Ameerika Ühendriikide tolli- ja piiriteenistuse avaldatud andmete kohaselt on ühenduse soodustuste olematuks muutmise või vähendamise määr 16,31 miljonit USA dollarit.
            
         
               (3)
            
            
               Kuna soodustuste olematuks muutmise või vähendamise ja järelikult ka peatamise ulatus on vähenenud, tuleb määruse (EÜ) nr 673/2005 I lisas esitatud nimekirjast jätta esmalt välja tooted, mis on loetletud määruse (EÜ) nr 673/2005 II lisas ja mis lisati kõnealuse määruse I lisasse 2006. ja 2007. aastal. Seejärel tuleks määruse (EÜ) nr 673/2005 I lisast vastavalt nimekirja järjestusele neli toodet välja jätta.
            
         
               (4)
            
            
               Muudetud I lisas loetletud Ameerika Ühendriikidest pärit toodete impordi suhtes kehtestatud 15protsendiline täiendav väärtuseline tollimaks ei ületa ühe aasta jooksul 16,31 miljonit USA dollarit.
            
         
               (5)
            
            
               Et ära hoida viivitusi nende toodete tollivormistuses, mille impordi suhtes ei kohaldata enam 15protsendilist täiendavat väärtuselist tollimaksu, peaks käesolev määrus jõustuma selle avaldamise päeval.
            
         
               (6)
            
            
               Käesoleva määrusega ette nähtud meetmed on kooskõlas kaubanduse survemeetmete komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 673/2005 I lisa asendatakse käesoleva määruse lisas toodud tekstiga.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. maist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. aprill 2009
      
         
            Komisjoni nimel
         
         
            komisjoni liige
         
         Catherine ASHTON
         
      
   
   
      (1)  ELT L 110, 30.4.2005, lk 1.
   
      LISA
      
         
            „I LISA
            Tooted, mille suhtes kohaldatakse täiendavat tollimaksu, on tähistatud kaheksakohalise CN-koodiga. Nende koodide all klassifitseeritud toodete kirjeldused on esitatud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta, (1) muudetud määrusega (EÜ) nr 493/2005 (2)) I lisas.
            4820 10 50
            6204 63 11
            6204 69 18
            6204 63 90
            6104 63 00
            6203 43 11
            6103 43 00
            6204 63 18
            6203 43 19
            6204 69 90
            6203 43 90
            0710 40 00
            9003 19 30
            8705 10 00
         
      
      
         (1)  EÜT L 256, 7.9.1987, lk 1.
      
         (2)  ELT L 82, 31.3.2005, lk 1.”